**The Villages** on väestönlaskennallinne asuinalue ja yhteisö Floridan osavaltiossa Yhdysvalloissa, jossa saa vakituisesti asua vain yli 55-vuotiaita ihmisiä. Alue sanoo tarjoavansa ikäihmisille täydelliset puitteet onnellisen eläkkeen, sekä loppuelämän viettämiseen.

The Villagesia alettiin rakentamaan 1960-luvulla ja vuosina 2010-2020 se oli Yhdysvaltojen nopeiten kasvava metropolialue. Se koostuu useista naapurustoista ja yhteisöistä, jotka yhdessä muodostavat kylät, *villages*.

The Villagesissa sijaitsevien asuinrakennusten määrän kehitys vuosien 1984-2015 välisenä aikana.

Historia
--------

The Villagesin rakentaminen alkoi 1960-luvulla, kun michiganilainen bisnesmies Harold Schwartz alkoi investoimaan ja myymään tontteja sekä maa-alueita nykyisen The Villagesin alueelta. 1980-luvulla Schwartzin poika H. Gary Morse liittyi osaksi projektin johtoa, jolloin siitä alettiin suunnitelmallisesti rakentamaan eläke yhteisöä kattavine palveluineen. Nykyisen nimensä *The Villages* alue sai vuonna 1992.

1990-luvun alkupuolella The Villagesissa oli kolme golf-kenttää, neljä ravintolaa, sekä teltta, jossa järjestettiin joka ilta tansseja. 2020-luvun The Villagesissa on arviolta 100 tenniskenttää, 100 pickleball kenttää, 81 uima-allasta sekä 54 golf-kenttää, joilla on yhteensä 540 reikää, eli alueellisesti eniten reikiä koko maailmassa. Alueen asukkaat kutsuvat The Villagesia "aikuisten Disneylandiksi."

Vuonna 2021 RCLCO valitsi The Villagesin kahdeksannen kerran putkeen vuoden eniten myyväksi rakennetuksi yhteisöksi.

Väestö
------

1990-luvulla The Villagesissa oli noin 8000 asukasta. Vuosien 2010-2020 välillä The Villagesin väkiluku kasvoi 54.29%. Vuonna 2020 väkiluku oli 79 372 ihmistä ja väestön keski-ikä oli 71.7 vuotta. Väestöstä 98% on valkoisia. Asukkaiden vuositulojen kerkiarvo on 63,841 dollaria. 

Vähintään 80 prosentissa The Villagesin kodeista on asuttava ainakin yksi vähintään 55-vuotias henkilö. Alle 19-vuotiaat eivät saa oleskella The Villagessa ilman lupaa. Esimerkiksi lapsenlapset saavat oleskella alueella vain luvan kanssa, ja silloinkin korkeintaan 30 päivää kalenterivuoden aikana.

Paikallinen media
-----------------

The Villagesissa toimii lähialueiden, kuten Tampan ja Orlandon radiot ja televisio kanavat, mutta alueella on myös paikallista mediaa.

* The Villages News, verkkolehti
* The Villages Daily Sun, paikallinen sanomalehti
* WVLG radiokanava

Populaarikulttuurissa
---------------------

Some Kind of Heaven - vuoden 2020 dokumenttielokuva The Villagesista ja sen asukkaista

Lähteet
-------

1. ↑  James Leggate: Florida's age-restricted The Villages looks to attract younger residents *FOXBusiness*.  13.10.2020. Viitattu 27.9.2021. (englanniksi)
2. 1 2  TheVillages.com *The Villages*. Viitattu 27.9.2021. (englanniksi)
3. 1 2  History *The Villages, FL*.  8.11.2016. Viitattu 27.9.2021. (englanniksi)
4. ↑  Florida's The Villages was the fastest-growing US metro area from 2010-2020, Census says *CNN*.  12.8.2021. Viitattu 27.9.2021. (englanniksi)
5. 1 2 3 4 5  The Villages In Florida – How It Became A Haven For Relocating Retirees | Southeast Discovery *southeastdiscovery.com*. Viitattu 27.9.2021. (englanniksi)
6. ↑  List of Neighborhoods in The Villages | Inside the Bubble *Inside The Bubble 2021*.  5.6.2019. Viitattu 27.9.2021. (englanniksi)
7. 1 2  Paula F. Howard: Recalling The Villages’ early years *Lake & Sumter STYLE*.  28.12.2018. Viitattu 27.9.2021. (englanniksi)
8. ↑  The Top-Selling Master-Planned Communities of 2020 *RCLCO Real Estate Consulting*.  5.1.2021. Viitattu 27.9.2021. (englanniksi)
9. ↑  The Villages, Florida Population 2021 (Demographics, Maps, Graphs) *worldpopulationreview.com*. Viitattu 27.9.2021.
10. ↑  Frequently Asked Questions *Villages-News: News, photos, events in The Villages, Florida*. Viitattu 27.9.2021. (englanniksi)
11. ↑  The Villages Daily Sun: thevillagesdailysun.com | Trusted Villages, FL, news, weather, events, and more. *The Villages Daily Sun*. Viitattu 27.9.2021. (englanniksi)
12. ↑  WVLG 640 AM *radiostationusa.fm*. Viitattu 27.9.2021. (englanniksi)